
3.
Par Ogres novada pašvaldības 2025. gada publiskā pārskata apstiprināšanu

Pašvaldības gada publiskos pārskatus (turpmāk – Pārskats) sagatavo, lai informētu sabiedrību par pašvaldības darbības mērķiem un rezultātiem, kā arī par budžeta līdzekļu izlietošanu iepriekšējā gadā.
Pašvaldību likuma 74. panta pirmā daļa noteic, ka pašvaldības dome nodrošina pašvaldības gada pārskata, konsolidētā gada pārskata un gada publiskā pārskata sagatavošanu un pieejamību atbilstoši ārējo normatīvo aktu prasībām. 
Saskaņā ar Likuma par budžetu un finanšu vadību 14. panta trešo daļu, lai informētu sabiedrību par iestādes darbības mērķiem un rezultātiem, kā arī par piešķirto valsts budžeta līdzekļu izlietošanu iepriekšējā gadā, pašvaldības līdz pārskata gadam sekojošā gada 1. jūlijam sagatavo gada publiskos pārskatus un mēneša laikā pēc sagatavošanas publicē tos savā tīmekļvietnē. Pašvaldības gada publiskos pārskatus iesniedz Viedās administrācijas un reģionālās attīstības ministrijai publicēšanai tās tīmekļvietnē. 
Iepazīstoties ar Ogres novada pašvaldības Centrālās administrācijas Komunikācijas nodaļas sagatavoto Ogres novada  pašvaldības 2025. gada publisko pārskatu un pamatojoties uz Pašvaldību likuma 10. panta pirmās daļas 2. punktu, 74. panta pirmo daļu, Likuma par budžetu un finanšu vadību 14. panta trešo daļu, 

balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa), "Pret" – nav, "Atturas" – 4 (Dace Kļaviņa, Jānis Siliņš, Santa Ločmele, Uldis Skudra), "Nepiedalās" – nav,
Ogres novada pašvaldības dome NOLEMJ:

1. Apstiprināt Ogres novada pašvaldības 2025. gada publisko pārskatu (pielikumā).
2. [bookmark: _GoBack]Uzdot Ogres novada pašvaldības Centrālās administrācijas Komunikācijas nodaļai līdz 2026. gada 1. jūlijam:
2.1. publicēt Ogres novada pašvaldības 2025. gada pārskatu Ogres novada pašvaldības oficiālajā tīmekļvietnē www.ogresnovads.lv;
2.2. iesniegt pārskatu Viedās administrācijas un reģionālās attīstības ministrijai.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,

